Berigte oor verregaande stellings deur Tony Ehrenreich oor wit Springbokke wat deur droog te maak die afrigter, Allister Coetzee, wil saboteer, word wyd in leserskommentare as laf of erger afgemaak. Dit raak egter aan ’n dampkring waar probeer word om ’n mombakkies van fatsoenlikheid vir kwotas opgeplak te kry.
Die ou grappie van die dwars Boer wat op die strand van ’n afgeleë eiland uitspoel, is gister sterk in herinnering geroep. Die Boer sou die spulletjie so een kyk gegee het, en sê: “Ek weet nie wie hier aan bewind is nie, maar ek is teen hulle.”
Tony Ehrenreich, omstrede baas van Cosatu in die Wes-Kaap, is op 12 Augustus verlede jaar in die media aangehaal dat hy sê: “Ek is nie ’n kenner van rugby nie. Ek kyk Formule Een, maar die span moet meer getransformeer wees.”
Hierdie selferkende onkunde het hom egter nooit verhinder om hom oor rugby (en ander sport waarvan hy blykbaar ook min weet) uit te laat nie. Hy was juis verlede jaar in die nuus toe hy beweer het van die swart Springbokke het by Cosatu gaan klik dat daar ’n groot verset teen transformasie in die Springbokspan is. Die swart spelers wat duidelik op verdienste in die span was, het sover bekend voor die voet ontken dat hulle die klaers was.
Uit die stortvloed leserskommentare (en onthou, net dit wat nie rassisties is of haatspraak bevat nie oorleef die plasingskeurders se valbyl) is dit duidelik dat Ehrenreich diep verdeeldheid saai in ’n gemeenskap wat erg gepolariseerd is. Diskresie was egter nie deel van sy arsenaal toe hy sy mond uitgespoel het nie, en so ook oor verskeie ander aspekte in die verlede, oor byvoorbeeld plaastoestande.
Hierdie hoogvat uit ’n onkantposisie kom op dieselfde dag as wat as ’n swart dag vir Afrikaans beskryf word, met Tuks en Maties wat Afrikaans wesenlik in die tande skop. Dit terwyl uitspraak voorbehou is in ’n saak wat AfriForum, Solidariteit en ander teen Kovsies aanhangig gemaak het. Die universiteite word daarvan beskuldig dat hulle grondwetlike regte ignoreer om die optrede van anargiste te probeer voorkom.
Boezak staan egter nie alleen in sy siening nie. Onlangs is tydens ’n TV-uitsending van ’n internasionale krieketwedstryd ook onder die kommentators ’n sterk lansie vir kwotas uitgespreek nadat verskeie spelers van kleur besonder goed presteer het.
Kortom, wie ná ’n enkele wedstryd, of ’n versameling wedstryde wat dekades uit mekaar gespeel is, kyk om vir of teen kwotas te oordeel, tender om sy naam met ’n plank te slaan.
Gisteraand was die “getransformeerde” Bafana Bafana teen rustyd nog 1–0 agter teen die ongeroemde Swaziland, en eintlik gelukkig om nie verder agter te loop nie. In die tweede helfte het die Suid-Afrikaners egter ’n ander blaadjie omgeslaan en vyf doele teen geen aangeteken.
Duidelik weet hy niks van rugby af nie. Die witspelers het die game gered op Ellispark. Maar nou ja, ek mag nie sê wat ek van die meneer dink nie.
Dit is tyd dat ons hierdie land onder sy gat skip en on deel van SuidAfrika afeis. Ons het regtig nie jafels soos Ehrenreich en sy Zumamaters nodig nie.
Kom ons skei, kry die pyn agter die rug sodat ons op ons eie kan aangaan sonder die alewige vinger-in-die-oog op- en aanmerkings van slangsleepsels wat hulle verbeel hulle is godgestuurde wesens nie.
Die Springbok wat drie redelik maklike doelskoppe mis geskop het, en daardeur die bokke amper gekelder het, is nie wit nie (al is hy ‘n Leeu). Is hy deel van die komplot?
William jy het die spyker op die kop geslaan ou maat dis presies wat jy da se , hy moet die sogenaamde kla bokke se name noem want ons wag al van laas jaar af vi name ma niks gebeur nie
Onder sy neusgate is n riool werke aanleg. As hy sy bek oop maak dan kom daar – julle weet mos wat – uit!!! Die grootste blikke raas gewoonlik die meeste.
Ek het lankal besluit om nie die sirkus dop te hou nie politiek moet uit bly uit die sport anders gaan ons nerens kom nie en die hele wereld lag vir ons oor die slegte keuses.
Tony. Jy is n verleentheid vir alle Bokke wat op meriete gekies was en word. Ongeag kleur. Ek vergewe jou want jy weet nie wat jy NIE weet nie. Maak jou mond toe die kraai maak nes daarin